****

**Szitakötő folyóirat**

**Janecskó Kata Őserdei mese című meséjének feldolgozása**

Jelleg: óravázlat (2 tanítási óra), interaktív játékok és kézműves ötlet

Tantárgy: Magyar irodalom, Vizuális kultúra

Tantárgyi kapcsolódás:

* Környezetismeret (állatok jellemzői)
* Technika, életvitel és gyakorlat (papírmunka)

Korcsoport: alsó tagozat (tanulásban akadályozott tanulók)

Eszközök: Szitakötő folyóirat, interaktív tábla, laptop, projektor, padlórobot, pálya, papírtányér, ecset, vízfesték, tempera, színes papír, olló, mozgószem, levél sablon, grafit ceruza.

**Magyar irodalom**


|  |  |  |
| --- | --- | --- |
| Idő-keret | Képzési tartalom, tevékenységi forma | Eszközök |
| 5’ | Bevezető rész:  **Ismerkedés a Szitakötő folyóirattal**  Minden gyermek kap egy folyóiratot. Ezt szabadon lapozgathatja, nézegetheti, ismerkedhet vele. Feladat: „Mit gondoltok, miről szólhat ez az újság a képek alapján?” | Szitakötő folyóirat |
| 5’ | Fő rész:  **A mese meghallgatása**  „A mai órán egy mesét olvasok nektek. Figyeljétek meg, milyen állatok szerepelnek ebben a mesében!” Felolvasom a tanulóknak a Szitakötő folyóiratból *Janecskó Kata Őserdei mese* című meséjét. | Szitakötő folyóirat |
| 5’ | **Gondolatok megfogalmazása a mesével kapcsolatban, beszélgetés, szómagyarázat**  Irányított kérdések segítségével megbeszéljük miről szólt a mese: „Tetszett nektek ez a mese? Hol játszódik? Milyen állatok szerepelnek benne?” Megbeszéljük a tanulók számára ismeretlen szavakat. | Szitakötő folyóirat  (Segítségképpen nézhetik a meséhez készített illusztrációkat) |
| 10’ | **Szereplők felelevenítése – Játék robotméhecskével**  „Milyen állatok szerepelnek a mesében? Keressük meg őket a méhecske segítségével!” Egy-egy megtalált kép után megbeszéljük az adott álla nevét, tulajdonságait, szerepét a történetben.  *A képkártyákat az állatokról lásd az 1. sz. mellékletben.* | robotméhecske pályával  képkártyák az állatokról |
| 5’ | **Mikor milyen színű a kaméleon?**  Párosítsátok, hol milyen színű a kaméleon!  A játék a következő linken érhető el:  [**https://learningapps.org/display?v=pz263b7pj22**](https://learningapps.org/display?v=pz263b7pj22)  „Mit gondoltok, hol milyen színű lehet még Kálmán?” | Interaktív tábla  Projektor  Laptop |
| 5’ | **Melyik állatra gondoltam? – „Titkos nyelv”**  A mese szereplőinek nevét mondom a tanulóknak „titkos nyelven”, vagyis úgy, hogy csak a magánhangzókat mondom egy-egy szóból. Aki kitalálta, jelentkezik/nagyobbaknál leírja az állat nevét a füzetébe. | Füzet  Grafit ceruza |
| 5’ | **Memóriajáték a mese szereplőivel**  A játék a következő linken érhető el:  [**https://learningapps.org/display?v=pqb7wzxot22**](https://learningapps.org/display?v=pqb7wzxot22) | Interaktív tábla  Projektor  Laptop |
| 5’ | Befejező rész:  **Összefoglalás, az óra lezárása**  Mese történetének, szereplőinek felidézése.  *„Jártam az Őserdőben és láttam egy…”* játék. Minden tanuló mond egy állatot a meséből, a következő tanuló elismétli, amit az előző tanulók mondtak és kiegészíti még egy állattal.  Értékelem a tanulók órai teljesítményét. | - |

**Vizuális kultúra**

|  |  |  |
| --- | --- | --- |
| Idő-keret | Képzési tartalom, tevékenységi forma | Eszközök |
| 5’ | Bevezető rész:  **Ismétlés, érdekesség: videó megtekintése a kaméleonról**  Mese szereplőinek, tulajdonságainak felelevenítése irányított kérdések segítségével. Videó megtekintése után a kaméleon fontos jellemzőinek átbeszélése.  A videó a kaméleonról a következő linken érhető el: | Szitakötő folyóirat  Projektor, laptop, interaktív tábla |
| 5’ | Fő rész:  **Mintadarab bemutatása, elkészítés menetének megbeszélése**  *A mintadarabot lásd a 2. számú mellékletben.* | mintadarab |
| 5’ | **Lomb festése**  Előre kivágott papírtányérok kifestése zöld temperával. | papírtányér előre kivágott formával  zöld tempera  ecset |
| 15’ | **Színkör festése**  A színekről tanultak ismétlése után minden tanuló vízfestékkel kifesti a papírtányért a 3. sz. mellékletben látható módon. | papírtányér  vízfesték  ecset |
| 8’ | **Levelek készítése, felragasztása**  Levelek rajzolása vagy levél sablon körülrajzolása zöld színes papírra, kivágása, majd felragasztása a kifestett papírtányérra. | olló  levél sablon  ragasztó  grafit ceruza  zöld színes papír |
| 2’ | **Kaméleon összeállítása, szem felragasztása** | Mozgószemek  Milton kapocs |
| 5’ | Befejező rész:  **Az óra lezárása**  Az eszközök elpakolása után a tanulók kipróbálhatják az elkészült kaméleonokat. Értékelem a tanulók órai teljesítményét. | Elkészült alkotások |

**Mellékletek:**

1. **sz. melléklet: képkártyák az állatokról**



1. **sz. melléklet: mintadarab**

****

1. **sz. melléklet: színkör festése**

****